Termékek és szolgáltatások 2013-ban (2012)

Az Europol mint a bűnüldözési műveletek fő uniós támogató központja A műveletek során, illetve a közös nyomozócsoportoknak nyújtott operatív támogatás körébe tartoznak a következők: adatfeldolgozás, keresztellenőrzési jelentések, hírszerzési tájékoztatók, technikai/kriminalisztikai támogatás és szakértelem, mobil iroda telepítése, elemző jelentések, operatív koordináció az Europol székhelyén, operatív találkozók, pénzügyi támogatás stb. A tagállamoknak nyújtott operatív támogatás mennyisége ismét nőtt, ami megerősíti az elmúlt éveknek azt az egyértelmű tendenciáját, hogy az Europolhoz egyre több megkeresés érkezik, annak valamennyi szolgáltatására nézve: — Az Europol 18 310 határokon átnyúló eset kapcsán nyújtott támogatást, ami 15 %-os növekedést jelent 2012-hez (15 949) képest, — Az Europol 684 nyomozást támogatott aktívan a tagállamokban, a kiemelt bűnözési fajtákra összpontosítva, — 2013-ban 2 250 operatív elemzési jelentést készített, a 2012-es 2 141 után (beleértve a keresztellenőrzési jelentéseket, operatív elemző jelentéseket, hírszerzési tájékoztatókat és alkalmi technikai elemző jelentéseket), — A tagállamokban végzett műveletek vezető nyomozói és a tagállami szakértők nagyfokú elégedettségüket fejezték ki az Europol elemző munkájával és az általa nyújtott operatív támogatással kapcsolatban, — az Europol pénzügyileg támogatott 214 operatív megbeszélést és 36 EMPACT találkozót, — az Europol pénzügyileg támogatott 39 euróhamisítási vizsgálatot, — az Europol 41 (30) közös nyomozócsoport tevékenységét támogatta teljes jogú tagként, — a Számítástechnikai Bűnözés Elleni Európai Központ támogatást nyújtott különböző, tagállamokkal és harmadik országokkal – a magánszektorban is – lefolytatott sikeres operatív intézkedésekhez (mint pl. egy 15 000 veszélybe került hitelkártyát és a velük való visszaélést (skimming) lehetővé tevő két „üzemet” magába foglaló globális hitelkártyacsaló hálózat felszámolása; közös operatív fellépés a gyermekek világméretű online szexuális kizsákmányolása ellen; és egy közel két millió számítógépet megfertőző botnet felszámolása), — teljesítette a TFTP megállapodás 4., 9. és 10. cikkét, minden kapcsolódó amerikai megkeresés és információs nyom feldolgozásával. Stratégiai elemzési részleg Stratégiai termékek, többek közt fenyegetésértékelések és helyzetelemző jelentések — 38 stratégiai jelentés készült a szervezett bűnözésről, valamint 14 stratégiai jelentés a terrorizmusról, pl. a szervezett és súlyos nemzetközi bűnözésre vonatkozó fenyegetésértékelés (SOCTA), fenyegetésértékelés az egyes EMPACT prioritásokról (2013–2017-es szakpolitikai ciklus), ad hoc stratégiai jelentések az újonnan azonosított fenyegetésekről, közös EMCDDA (2)-Europol jelentések, stratégiai értékelések a számítástechnikai bűnözésről, jelentés a terrorizmus helyzetéről és alakulásáról az EU-ban (TE-SAT), valamint helyzetjelentés a terrorista célokat szolgáló utazásokról. Az Europol mint a szervezett bűnözéssel kapcsolatos információk uniós központja Információmenedzsment-részlegek, Biztonságos információcsere-hálózati alkalmazás (SIENA), Europol Információs Rendszer (EIS), Kapcsolattartó Irodák Hálózata. — Az Europol, a tagállamok és a külső partnerek összesen 4 56 598 operatív üzenetet váltottak a SIENA-n keresztül, ami 10 %-os növekedést jelent 2012-hez viszonyítva (4 14 334). — 2013 év végéig az összes SIENA-üzenet 67 %-át osztották meg az Europollal. — Az EIS rendszer 2013 végén már 2 45 142 (1 86 896) tételt tartalmazott, a korábbinál több személyi adattal (bűnüldözési szempontból ezek a legfontosabb és legértékesebb adatok). — A 2013-as év végéig 21 tagállam nemzeti vagyon-visszaszerzési hivatala kapcsolódott rá a SIENA-ra. Az Europol 2013-ban 93, a szervezett bűnözéssel kapcsolatos vagyonfelkutatási kérelmet támogatott. — Az Europol 165 kapcsolattartó tisztviselőjének egyedi hálózata élő kapcsolatot biztosít az Europol hágai központja és a 28 tagállami fővárosban található Europol nemzeti egységek között. Megkönnyítik az információcserét és támogatást nyújtanak a folyamatban lévő nyomozásokhoz, valamint összehangolják azokat. Az Europolhoz tartozik 10 Unión kívüli ország, illetve szervezet kapcsolattartó tisztviselője is, akik együttműködési megállapodások alapján végeznek a Hivatallal közös tevékenységeket. Az Europol továbbá két kapcsolattartó tisztviselőt küldött Washingtonba (USA) és egyet az Interpol lyoni (Franciaország) központjába is. Az Europol mint a bűnüldözési ismeretek uniós központja Europol szakértői fórum (Europol Platform for Experts, EPE), adatcsereplatformok és adattárolási megoldások, szakismerethez kapcsolódó termékek és szolgáltatások, képzések, konferenciák és az ismeretek széles körben való elterjesztését célzó rendezvények: — az Europol szakértői fórum 32 szakterületre terjed ki, 4 419 aktív postafiókkal (25 platform és 2 663 felhasználó a 2012. év végén), — az Europol 83 (az Europol, a CEPOL vagy a tagállamok által szervezett) tanfolyamot támogatott, — az Europol nagyszabású éves európai rendőrségi konferenciát rendezett a székhelyén. Külső kapcsolatok Az Europol számos uniós partnerrel, harmadik országgal és nemzetközi szervezettel működik együtt. A partnerekkel folytatott információcserét kétoldalú együttműködési megállapodások szabályozzák. Az érintett felek stratégiai megállapodásaik alapján a személyes adatok kivételével bármely információt megoszthatnak egymással, míg külön operatív megállapodások a személyes adatok megosztását is lehetővé tehetik. — 2013 végén 21 stratégiai megállapodás és 11 operatív megállapodás volt érvényben (18 nem uniós országgal, 11 uniós szervvel és ügynökséggel, valamint 3 nemzetközi szervezettel, köztük az Interpollal). — Külső partnerekkel történő információcserére kicsit több alkalommal (8 663-szor) került sor, mint 2012-ben (8 547). — Összesen 8 operatív együttműködő partnernek és két stratégiai együttműködő partnernek volt közvetlen hozzáférése a SIENA-hoz.